Vanilla Cafe เอกมัย 12ค่ะ. ร้านอาหารกึ่งคาเฟ่สไตล์ญี่ปุ่นจ๋าๆแต่งร้านแบบฮิปสะเต้อสไตลฺไม้ๆเยอะๆ ต้นไม้เยอะๆ หนังสือแปลกๆเยอะๆ และตุ๊กตาญี่ปุ่นเยอะๆ ร้านก็ค่อนข้างจะดังอยู่นะเปิดมาหลายปีละค่ะ 

จริงๆเคยทานเมื่อประมาณสิบปีที่แล้วสมัยเป็น vanilla indystry แถว สน ทองหล่อ คิดว่ารสชาตไม่เปลี่ยนมาก อาหารก็เมนูญี่ปุ่นฟิวชั่น มีซูชิโรล ข้าวหน้าต่างๆ ข้าวห่อไข่ และพวกสปาเก็ตตี้ครีมซอส ส่วนตัวคิดว่าอาหารค่อนข้างจะเลี่ยนเพราะหนักครีมหนักเนยมาก กินแล้วมันจะไม่ค่อยสบายหลอดอาหาร ไม่ใช่ว่าไม่อร่อยนะแต่คือมันหนักมาก 

แต่ที่ประทับใจคือวาซาบิที่เอามาให้ เพราะมันคือวาซาบิแท้ ซึ่งสีมันจะซีดๆอย่างในรูปแต่ความเผ็ดระดับ10ดาว เราจะเกลียดมากถ้าร้านไหนขายอาหารญี่ปุ่นแล้วใช้วาซาบิผงละลายน้ำมาปั้น นอกจากไม่เผ็ดแล้วยังทำลายสุขภาพอีกต่างหาก

สรุปรวมๆรสชาตให้ 3ดาวนะ เพราะเราเลี่ยนมาก แต่คือมันอร่อยนะแหละแต่ตัดคะแนนความเลี่ยน
ราคา 3 ดาว ค่อนข้างแพงและมี SC10%
บรรยากาศ 5 ดาว น่านั่ง เพลงชิลล์ นั่งได้นานๆพนักงานบริการดี